प्रहार सहते हैं उसी तरह वे दोनों परस्पर गदा की चोट सह रहे थे। जैसे बिजली की कड़क की प्रतिध्वनि होती है उसी तरह उन दोनों की गदा के शब्द की प्रतिध्वनियों से दिशायें गरज रही थीं। जब अर्जुन रावण की छाती पर गदा का प्रहार करते थे तब आकाश सोने की कान्ति से जगमगा उठता था । उस समय ऐसा मालूम होता था मानों बिजली चमचमा उठी हो। और जब रावण अर्जुन की छाती में मारता ●था तब पर्वत पर उल्कापात की नाई उसकी गदा चमक उठती थी । इस युद्ध में न अर्जुन को थकावट मालूम होती थी और न रावण को दोनों का एक सा युद्ध हो रहा था । प्राचीन काल में जैसा बलि और इन्द्र का युद्ध हुआ था वैसा ही यह था । परस्पर सींगों से दो बैल और दाँतों से दो हाथी जिस प्रकार प्रहार करते हैं उसी तरह वे दोनों प्रहार करते थे। इतने ही में अर्जुन ने पूरा जोर लगा कर रावण के वचःस्थल में गदा मारो । पर वरदान के बल से उसकी छाती तो बच गई किन्तु दो टुकड़े होकर गदा जमीन पर गिर पड़ी और वह दुर्बल सी जान पड़ी । परन्तु रावण को उसकी ऐसी भारी चोट लगी कि वह धनुष भर पीछे हट गया और मारे पीड़ा के रोने और चिल्लाने लगा । जब अर्जुन ने देखा कि रावण चोट के मारे विह्वल हो
दससीसहि लघु कीट जिमि पकरे हैहय भूप । कारागृह में डारि दिय महा भयक्कर रूप ॥
अड़तीसवाँ सर्ग ।
पुलस्त्य मुनि का आकर रावण को छुड़ाना । अर्जुन ने रावण को क्या पकड़ा मानों वायु को बाँध लिया । स्वर्ग में बातचीत करते हुए देवताओं के मुँह से यह बात पुलस्त्य मुनि ने सुनी । सुनते हो, पुत्र के स्नेह के मारे, उनसेन रहा गया । वे काँप उठे और फट माहिष्मती पुरी में अर्जुन के देखने के लिए, वायु मार्ग के द्वारा पहुँच गये। अमरावती के तुल्य और हृष्ट-पुष्ट मनुष्यों से भरी हुई उस पुरी के भीतर वे घुस गये मानों ब्रह्मा अमरावती में गये हों, या पैरों से चलकर दर्शनीय रूप श्री सूर्य नारायण आये हों। उनको वहाँ देखकर राजा के नौकरों ने राजा से निवेदन किया । राजा ने जब पुलस्त्य का नाम सुना तब वह हाथ जोड़कर उनकी अगवानी के लिए गया । राजा के पुरोहित अर्ध्य और मधुपर्क की सामग्री लेकर राजा से आगे बढ़ गये मानों इन्द्र के आगे बृहस्पति गये हों। सूर्य के समान प्रकाशमान ऋषि को अर्जुन ने बड़े आदर से प्रणाम किया। मधुपर्क, गौ, पाद्य और अर्ध्य निवेदन कर बड़े हर्ष में भर कर गद्गद वाणी से राजा बोले - "हे महर्षे, द्विजेन्द्र ! मैंने आज आपका अलभ्य दर्शन पाया इसलिए मेरी यह माहिष्मती नगरी अमरावती के तुल्य हो गई। हे देव ! आज मेरी कुशल हुई, आज मेरे व्रत का साफल्य, आज मेरे जन्म का साफल्य, और आज मेरा तप सफल हुआ। क्योंकि आज मैं देवताओं के भी वन्दनीय आप के इन चरणों को देख रहा हूँ । हे ब्रह्मन् ! यह राज्य, ये पुत्र, ये स्त्रियाँ और हम लोग आपके किंकर हैं । आपका जो काम हो
उसके लिए हमें आज्ञा कीजिये ।" यह सुन कर पुलस्त्य मुनि ने धर्म, अग्नियों और पुत्रों का कुशलमङ्गल पूछा । फिर वे बोले- "हे नरेन्द्र, हे कमलनयन, हे चन्द्रमुख ! तुम्हारा बल अतु